เป็นคนกินยาคุมปกติค่ะ กินแบบ 21 เม็ด พอกินถึงเม็ดที่ 15 (วันอาทิตย์ ที่6 ) ลืมกินไป3 วัน(จ,อ,พ7,8,9) เลยหยุดกินค่ะ พอถึงวันศุกร์ 11 ประจำเดือนมา(ตอนนี้จันทร์ที่14 ก็ยังไม่หยุด) ซึ่งเวลาที่จะต้องมาจริงๆคือ วันศุกร์ 18 ค่ะ อยากจะเริ่มกินยาคุมใหม่ จะกินได้เลยไหมคะ หรือรอประจำเดือนมาอีกครั้งไหม
สวัสดีค่ะ หากทานยาคุมกำเนิดจนถึงคือวันที่ 6 ม.ค. 62 แล้วไม่ได้ทานยาต่อ ประมาณ 2-5 วันหลังจากนั้น ย่อมมีเลือดออกมา ซึ่งเกิดจากเยื่อบุโพรงมดลูกที่หลุดลอกออกมา จากการขาดการกระตุ้นจากฮอร์โมนจากยา ทั้งนี้เลือดที่ออก ก็จะกับเหมือนกับประจำเดือนที่จะเกิดขึ้นหลังจากทานยาคุมครบ 21 เม็ดค่ะ โดยอาจออกได้นาน 2-5 วันหากยังต้องการคุมกำเนิดต่อ แนะนำให้เริ่มทานยาคุมกำเนิดแผงใหม่ได้เลยในวันนี้ แต่ประมาณ 1-2 สัปดาห์หลังจากนี้ ควรงดการมีเพศสัมพันธ์ไปก่อน หรือใช้ถุงยางอนามัยร่วมด้วยไปก่อน เพื่อรอให้ยาคุมได้เริ่มออกฤทธิ์ใหม่ค่ะ